Grendel, Gábor, podpredseda NR SR (2021-05-28):
Tak vás poprosím, áno. (Ruch v sále a zaznievanie gongu.) Ak dovolíte, najprv by som sa opýtal na všeobecný súhlas v súvislosti s návrhom, ktorý predniesol pán predseda Národnej rady. Je všeobecný súhlas? (Súhlasná reakcia z pléna.) Áno, ďakujem pekne, takže určili sme termín k tlači 552. A teraz by som dal postupne hlasovať. Najprv od pána poslanca Kamenického. Jedenkrát prečítam celé znenie: Podľa ustanovenia § 40 ods. 2 zákona č. 215/2004 Z. z. o ochrane utajovaných skutočností žiadam ako poslanec Národnej rady podpísaný pod týmto procedurálnym návrhom Národnú radu Slovenskej republiky, aby ma oslobodila od povinnosti mlčanlivosti o utajovaných skutočnostiach, s ktorými som sa oboznámil počas výkonu funkcie poslanca Národnej rady v súvislosti so správou SIS o tzv. univerzálnych svedkoch a ovplyvňovaní a manipulácii citlivých trestných vecí, ktorú na mimoriadnej schôdzi Národnej rady 26. mája 2021 predniesol predseda Národne rady. Prosím, prezentujme sa a hlasujme o procedurálnom návrhu pána poslanca Kamenického. (Hlasovanie.) Prítomných 125 poslancov, za 40, proti 36, zdržalo sa 49, hlasovali všetci prítomní. Procedurálny návrh pána poslanca Kamenického sme neschválili. V rovnakom znení je procedurálny návrh od pána poslanca Petra Šucu, ak dovolíte, nebudem to čítať, je to od slova doslova ten istý návrh, takže, prosím, prezentujme sa a hlasujme o procedurálnom návrhu a žiadosti pána poslanca Šucu o zbavení mlčanlivosti. (Hlasovanie.) Prítomných 127 poslancov, za 40, proti 37, zdržalo sa 50, hlasovali všetci prítomní. Ani procedurálny návrh pána poslanca Šucu sme neschválili. V rovnakom znení je procedurálny návrh od pána poslanca Kéryho. Prosím, prezentujme sa a hlasujme o žiadosti pána poslanca Kéryho o zbavení mlčanlivosti. (Hlasovanie.) Prítomných 127 poslancov, za 42, proti 37, zdržalo sa 47, nehlasoval 1. Ani návrh pána poslanca Kéryho sme neschválili. V rovnakom znení návrh pána poslanca Maroša Kondróta o zbavení mlčanlivosti. Prosím, prezentujme sa a hlasujme. (Hlasovanie.) Prítomných 126 poslancov, za 43, proti 33, zdržalo sa 50, hlasovali všetci prítomní. Návrh pána Kondróta sme neschválili. V rovnakom znení procedurálny návrh od pána Richarda Takáča. Prosím, prezentujme sa a hlasujme o žiadosti pána Takáča o zbavenie mlčanlivosti. (Hlasovanie.) Prítomných 126 poslancov, za 41, proti 34, zdržalo sa 50, nehlasoval 1. Návrh pána poslanca Takáča sme neschválili. V rovnakom znení je procedurálny návrh od pána Viliama Zahorčáka. Prosím, prezentujme sa a hlasujme o jeho žiadosti o zbavenie mlčanlivosti. (Hlasovanie.) Prítomných 127 poslancov, za 42, proti 35, zdržalo sa 50, hlasovali všetci prítomní. Procedurálny návrh pána poslanca Zahorčáka sme neschválili. A posledný procedurálny návrh bol od pána poslanca Dušana Jarjabka v rovnakom znení. Prosím, prezentujme sa a hlasujme o jeho žiadosti o zbavenie mlčanlivosti. (Hlasovanie.) Prítomných 126 poslancov, za 42, proti 36, zdržalo sa 48, hlasovali všetci prítomní. Procedurálny návrh pána poslanca Jarjabka sme neschválili. Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 425/2020 Z. z. o Štátnom rozpočte na rok 2021, ktorý prerokúvame v skrátenom legislatívnom konaní, je to tlač 532. Dávam slovo spoločnému spravodajcovi z výboru pre financie a rozpočet pánovi poslancovi Milanovi Kuriakovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 425/2020 Z. z. o štátnom rozpočte na rok 2021 , tlač 532.)